Rikunarita-ORG/Wikinium huggingface dataset:
# ওয়ার্ল্ডক্যাট
সংক্ষিপ্ত ইউআরএল

ওয়ার্ল্ডক্যাট|  |
| স্ক্রিনশট
সেপ্টেম্বর ২০২০ সালে ওয়ার্ল্ডক্যাট হোমপেজ |
| সাইটের প্রকার | গ্রন্থাগার সামগ্রী এবং পরিসেবা নেটওয়ার্ক |
| উপলব্ধ | ১৩ ভাষাসমূহ |
| ভাষার তালিকা* চীনা (সরলীকৃত)
* চীনা (ঐতিহ্যগত)
* চেক
* ওলন্দাজ
* ইংরেজি
* ফরাসি
* জার্মান
* ইতালিয়
* কোরিয়
* জাপানি
* পর্তুগিজ
* স্পেনিয়
* থাই
* উর্দু
 |
| সদরদপ্তর | ওহাইও, মার্কিন যুক্তরাষ্ট্র |
| মালিক | ওসিএলসি |
| প্রতিষ্ঠাতা(গণ) | ফ্রেড কিলগোর |
| ওয়েবসাইট | www.oclc.org/en/worldcat.html |
| অ্যালেক্সা অবস্থান |  ৫,২৩৪ (সেপ্টেম্বর ২০২০) |
| বাণিজ্যিক | না |
| নিবন্ধন | ঐlচ্ছিক, তবে কিছু বৈশিষ্ট্যের জন্য নিবন্ধকরণ প্রয়োজন (যেমন পর্যালোচনা লেখা এবং গ্রন্থতালিকা তৈরি) |
| চালুর তারিখ | ২১ জানুয়ারি ১৯৯৮ (1998-01-21) |
| বর্তমান অবস্থা | অনলাইন |
| বিষয়বস্তুর লাইসেন্স | কপিরাইট নীতিমালা |
| ওসিএলসি সংখ্যা | 756372754  |

**ওয়ার্ল্ডক্যাট** একটি ইউনিয়ন ক্যাটালগ যা ১২৩টি দেশ ও অঞ্চলের ১৭,৯০০টি গ্রন্থাগারের সংগ্রহসমূহ স্বতন্ত্রভাবে নথিভুক্ত করে যা ওসিএলসি বৈশ্বিক সমবায়ে অংশ নেয়। এটি ওসিএলসি, ইনকর্পোরেট কর্তৃক পরিচালিত। সদস্যতাপ্রাপ্ত সদস্য গ্রন্থাগারগুলি সম্মিলিতভাবে ওয়ার্ল্ডক্যাটের ডেটাবেজ, বিশ্বের বৃহত্তম গ্রন্থপঞ্জি ডেটাবেজ বজায় রাখে। ওসিএলসি ওয়ার্ল্ডক্যাটকে গ্রন্থাগারে বিনামূল্যে উপলব্ধ কর, তবে ক্যাটালগসমূহ অন্যান্য সাবস্ক্রিপশন ওসিএলসি পরিসবোর (যেমন রিসোর্স শেয়ারিং এবং সংগ্রহ পরিচালনা) ভিত্তি। ওয়ার্ল্ডক্যাট সাধারণ জনগণ এবং গ্রন্থাগারিক কর্তৃক ক্যাটালগিং এবং গবেষণার কাজে ব্যবহৃত হয়।

## ইতিহাস

১৯৬৭ সালে ফ্রেড কিলগোর ওসিএলসি প্রতিষ্ঠা করেন। একই বছর, ওসিএলসি ইউনিয়ন ক্যাটালগ প্রযুক্তির বিকাশ শুরু হয়েছিল যা পরবর্তীতে ওয়ার্ল্ডক্যাট হিসেবে রূপান্তরিত হয়। ১৯৭১ সালে প্রথম ক্যাটালগ রেকর্ডগুলি যুক্ত হয়েছিল।

২০২৩ সালে অ্যানাজ আর্কাইভ সমগ্র ওসিএলসি এর তথ্যভান্ডার উন্মুক্ত করে দেয়।

## আরো দেখুন

* ওসিএলসি
* ওপেন লাইব্রেরি
* কোপ্যাক

## তথ্যসূত্র

## উৎস

ওসওয়াল্ড, গডফ্রে (২০১৭)। "Largest unified international library catalog"। *Library world records* (ইংরেজি ভাষায়) (৩য় সংস্করণ)। জেফারসন, নর্থ ক্যারোলাইনা: McFarland & Company। আইএসবিএন ৯৭৮১৪৭৬৬৬৭৭৭৫। ওসিএলসি 959650095। ওএল 26974714M। `{{বই উদ্ধৃতি}}`: অবৈধ `|সূত্র=harv` (সাহায্য)

## বহিঃসংযোগ

* দাপ্তরিক ওয়েবসাইট
* "WorldCat"। oclc.org। সংগ্রহের তারিখ ৩১ ডিসেম্বর ২০১৮। Information on the OCLC website about WorldCat.
	+ What is WorldCat?—A shorter explanation at WorldCat
* "Bibliographic Formats and Standards"। oclc.org। সংগ্রহের তারিখ ৩১ ডিসেম্বর ২০১৮।
* "WorldCat Identities"। worldcat.org। সংগ্রহের তারিখ ৩১ ডিসেম্বর ২০১৮।
# শিয়াং চীনা ভাষা
সংক্ষিপ্ত ইউআরএল

| শিয়াং |
| --- |
| হুনানীয় ভাষা |
| 湘語/湘语 |
| "শিয়াং ভাষা" (চীনা অক্ষরে লেখা) |
| দেশোদ্ভব | চীন |
| অঞ্চল | মধ্য ও দক্ষিণ-পশ্চিম হুনান প্রদেশ, উত্তর কুয়াংশি প্রদেশ, কুয়েইচৌ ও হুপেই প্রদেশের অংশবিশেষে |
| জাতি | হুনানীয় জাতি |
|  মাতৃভাষী | ৩ কোটি ৮১ লক্ষ (২০০৭)
  |
| ভাষা পরিবার | চীনা-তিব্বতি
* Sinitic
	+ **শিয়াং**
 |
| উপভাষা | * পুরাতন শিয়াং
* নতুন শিয়াং
* ছেন-শু শিয়াং
* হেংচৌ শিয়াং
* ইউং-ছুয়ান শিয়াং
 |
| ভাষা কোডসমূহ |
| আইএসও ৬৩৯-৩ | `hsn` |
| গ্লোটোলগ | `xian1251` |
| লিঙ্গুয়াস্ফেরা | `79-AAA-e` |
|  |
|  |
| চীনা নাম |
| ঐতিহ্যবাহী চীনা |  湘語  |
| সরলীকৃত চীনা |  湘语  |
|

| দেখানপ্রতিলিপিকরণ |
| --- |
| প্রমিত চীনা |
| হান-ইউ ফিনিন | Xiāng Yǔ |
| সীয়াং |
| আধ্বব | siɔ̃44ny31 |

 |
| Hunanese |
| ঐতিহ্যবাহী চীনা |  湖南話  |
| সরলীকৃত চীনা |  湖南话  |
|

| দেখানপ্রতিলিপিকরণ |
| --- |
| প্রমিত চীনা |
| হান-ইউ ফিনিন | Húnán Huà |
| সীয়াং |
| আধ্বব | ɣu13nia13ɣo21 |

 |
|  |

**শিয়াং চীনা ভাষা** (চীনা ভাষা: 湘; ফিনিন: *xiāng*; আ-ধ্ব-ব: [ɕi̯ɑ́ŋ]) বা **হুনানীয় ভাষা** এক ধরনের চীনা ভাষা। চীনের হুনান প্রদেশে এই ভাষার বক্তাসংখ্যা বেশি। শিয়াং ভাষাটি ৫টি উপভাষায় বিভক্ত। চিয়াং-ই, লাও-শাও,হেংজু, চেন-জু ও ইয়ং-কুয়ান।

## তথ্যসূত্র
# চলবিজ্ঞান
সংক্ষিপ্ত ইউআরএল

**চলবিজ্ঞান** (ইংরেজি: Kinetics) হলো চিরায়ত বলবিজ্ঞানের একটি শাখা, যেখানে গতি এবং এর কারণসমূহের মধ্যকার পারস্পরিক সম্পর্ক নিয়ে আলোচনা করা হয়। গতির কারণ হিসেবে এখানে মূলত বল ও ঘূর্ণনবল (টর্ক) নিয়ে অধ্যয়ন করা হয়। ঐতিহ্যগতভাবে এটি সৃতিবিজ্ঞানের একটি পরিপূরক শাখা। সৃতিবিজ্ঞানে গতির কারণ বিবেচনা না করে কেবল গতির বর্ণনা ও পরিমাপ করা হয়। তবে বিংশ শতাব্দীর মধ্যভাগ থেকে পদার্থবিজ্ঞানের বিভিন্ন রচনাবলী ও পাঠ্যপুস্তকে 'চলবিজ্ঞান' পরিভাষাটির পরিবর্তে গতিবিজ্ঞান (বিশেষত বিশ্লেষণী গতিবিজ্ঞান) পরিভাষাটি বেশি ব্যবহৃত হচ্ছে। অবশ্য প্রকৌশল ও জৈব বলবিজ্ঞান শাস্ত্রে 'চলবিজ্ঞান' পরিভাষাটি এখনও প্রচলিত রয়েছে।

চলবিজ্ঞানে বল, ভর, ভরবেগ, ঘূর্ণনবল এবং নিউটনের গতিসূত্রের সাহায্যে বস্তুর গতি এবং এই গতির পরিবর্তনের কারণ বিশ্লেষণ করা হয়। এর মূল উদ্দেশ্য হলো গতির সাথে এর কারণের সম্পর্ক নির্ণয় ও ব্যাখ্যা করা।

প্লাজমা পদার্থবিজ্ঞানে 'চলবিজ্ঞান' পরিভাষাটি একটি বিশেষ অর্থে ব্যবহৃত হয়। সেখানে এটি বেগ-জগতে (velocity space) সন্ততকের আচরণ, বিশেষ করে অ-ম্যাক্সওয়েলীয় বেগ-বণ্টন এবং সেগুলিকে পরিবর্তনকারী প্রক্রিয়াসমূহের অধ্যয়নকে নির্দেশ করে। এ ধরনের চলীয় প্লাজমাকে (kinetic plasma) কেবল প্রবাহী সমীকরণের মাধ্যমে যথাযথভাবে বর্ণনা করা যায় না।

চলবিজ্ঞান শব্দটি চিরায়ত বলবিজ্ঞানের বাইরেও ব্যবহৃত হয়। এর মধ্যে রাসায়নিক চলবিজ্ঞান বিশেষভাবে উল্লেখযোগ্য, যেখানে রাসায়নিক বিক্রিয়ার হার ও এর কার্যপদ্ধতি (mechanism) নিয়ে অধ্যয়ন করা হয়। অনুরূপভাবে রাসায়নিক পদার্থবিজ্ঞান, ভৌত রসায়ন, স্ফটিক-বৃদ্ধি বিজ্ঞান এবং অন্যান্য ক্ষেত্রেও শব্দটি প্রায়ই কোনও বিশেষণের সাথে ব্যবহৃত হয়; যেমন— ভৌত চলবিজ্ঞান বা কেলাস-বৃদ্ধি চলবিজ্ঞান।

## আরও দেখুন

* গতিবিজ্ঞান
* বিশ্লেষণী গতিবিজ্ঞান
* মানব চলনবিজ্ঞান

## তথ্যসূত্র
# হান্স বেটে

| হান্স বেটে |
| --- |
| হান্স আলব্রেশ্‌ট বেটে |
| জন্ম | (১৯০৬-০৭-০২)২ জুলাই ১৯০৬ স্ট্রাসবুর্গ, জার্মানি |
| মৃত্যু | ৬ মার্চ ২০০৫(2005-03-06) (বয়স ৯৮) ইথাকা, নিউ ইয়র্ক, যুক্তরাষ্ট্র |
| জাতীয়তা |  জার্মানি  মার্কিন যুক্তরাষ্ট্র |
| মাতৃশিক্ষায়তন | ফ্রাংকফুর্ট বিশ্ববিদ্যালয় মিউনিখ বিশ্ববিদ্যালয় |
| পরিচিতির কারণ | পারমাণবিক পদার্থবিজ্ঞানী |
| পুরস্কার |  পদার্থবিজ্ঞানে নোবেল পুরস্কার (১৯৬৭) |
| **বৈজ্ঞানিক কর্মজীবন** |
| কর্মক্ষেত্র | পদার্থবিজ্ঞানী |
| প্রতিষ্ঠানসমূহ | টুবিঙেন বিশ্ববিদ্যালয় কর্নেল বিশ্ববিদ্যালয় ম্যানচেস্টার বিশ্ববিদ্যালয়  |
| ডক্টরেট উপদেষ্টা | আর্নল্ড সমারফেল্ড |
| ডক্টরেট শিক্ষার্থী | জেফ্রি গোল্ডস্টোন
Roman Jackiw
প্রিম্যান ডাইসন
রবার্ট ইউজিন মার্শাক
জন আরউইন  |
|  |
| স্বাক্ষর |
|  |
| টীকা |
| His name is pronounced as the US pronunciation of *beta.* |

**হান্স আলব্রেশ্‌ট বেটে** (জুলাই ২, ১৯০৬ - মার্চ ৬, ২০০৫) একজন জার্মান-মার্কিন পদার্থবিজ্ঞানী। তিনি ১৯৬৭ সালে পদার্থবিজ্ঞানে নোবেল পুরস্কার লাভ করেন। নিউক্লীয় বিক্রিয়া সম্বন্ধে বিভিন্ন তত্ত্ব প্রদান ও গবেষণা, বিশেষত তারার অভ্যন্তরে শক্তি উৎপাদন প্রক্রিয়া নির্ণয়ের জন্য তিনি এই পুরস্কার লাভ করেন।

## পুরস্কার ও সম্মাননা

### পুরস্কারসমূহ

* হেনরি ড্র্যাপার পদক (১৯৪৭)
* মাক্স প্লাংক পদক (১৯৫৫)
* এডিংটন পদক - রয়েল অ্যাস্ট্রোনমিক্যাল সোসাইটি (১৯৬১)
* এনরিকো ফের্মি পুরস্কার (১৯৬১)
* রামফোর্ড পুরস্কার (১৯৬৩)
* পদার্থবিজ্ঞানে নোবেল পুরস্কার (১৯৬৭)
* লোমোনোসভ স্বর্ণ পদক (১৯৮৯)
* ওয়েরস্টেড পদক (১৯৯৩)
* ব্রুস পদক (২০০১)

### তার নামে নামাঙ্কিত

* ৩০৮২৮ বেটে নামক গ্রহাণু
* হান্স বেটে পুরস্কার - অ্যামেরিকান ফিজিক্যাল সোসাইটি
* কর্নেল বিশ্ববিদ্যালয়ের হান্স বেটে হাউস

## তথ্যসূত্র

## আরও দেখুন

* বেটে সূত্র

## বহিঃসংযোগ

* Hans Bethe - পিপ্‌ল্‌স আর্কাইভে ভিডিও (Hans Bethe, telling his life story)
* Hans Bethe  ওয়েব্যাক মেশিনে আর্কাইভকৃত ১ সেপ্টেম্বর ২০০৪ তারিখে at *Nobel lectures*
* Hans Bethe at *World of Science*
* Hans Bethe  ওয়েব্যাক মেশিনে আর্কাইভকৃত ৬ ফেব্রুয়ারি ২০০৫ তারিখে at *Britannica Nobel Prizes*
* Text of the Eddington Medal award speech
* Bruce Medal page  ওয়েব্যাক মেশিনে আর্কাইভকৃত ১৬ জানুয়ারি ২০০৮ তারিখে
* Three Lectures by Hans Bethe videos on Quantum Mechanics given at Cornell University in 1999.
* Obituaries
	+ Hans Bethe obituary from (Wikinews)
	+ Hans Bethe obituary from Scientific journal Nature
	+ Hans Bethe obituary from The Economist magazine
	+ Hans Bethe obituary from The Guardian Newspaper
* Hans Bethe And His Physics
* his contributions to the theory of nuclear reactions, especially his discoveries concerning the energy production in stars.
* Annotated bibliography for Hans Bethe from the Alsos Digital Library for Nuclear Issues
* Obituary by R. (Dougy) Rajaraman  ওয়েব্যাক মেশিনে আর্কাইভকৃত ২৮ সেপ্টেম্বর ২০০৭ তারিখে
# আলেয়া
সংক্ষিপ্ত ইউআরএল

হের্মান হেন্ডরিকের আঁকা আলেয়া ও সাপ
**আলেয়া** এক ধরনের বায়ুমণ্ডলীয় ভৌতিক আলো যা রাতের অন্ধকারে জলাভূমিতে বা খোলা প্রান্তরে দেখা যায়। মাটি থেকে একটু উঁচুতে আগুনের শিখা জ্বলতে থাকে। ইংরেজি এবং মার্কিন লোককাহিনীতে একে **will-o'-the-wisp** (/ˌwɪl ə ðə ˈwɪsp/) বলে।

আলেয়া সৃষ্টি নিয়ে নানা মত রয়েছে। লোককথায় একে ভৌতিক আখ্যা দেওয়া হলেও বিজ্ঞানীরা মনে করেন গাছপালা পচনের ফলে যে **মার্শ** গ্যাসের সৃষ্টি হয় তা থেকে আলেয়ার উৎপত্তি। যেহেতু মিথেন গ্যাসের আপনা আপনি জ্বলার ক্ষমতা নেই তাই আগুন শুরুর কারণ হিসেবে তাঁরা দাহ্য **ফসফিন (PH3)** ও **ফসফরাস ডাইহাইড্রাইড (P2H4)** গ্যাসকে চিহ্নিত করেন। কেউ মনে করেন বাঁশ বা শুকনো কাঠের ঠোক্করে যে স্ফুলিঙ্গ তৈরি হয় তা থেকেই এই মার্শ গ্যাসে আগুন লাগে।

### আলেয়া যে ভাবে তৈরি হয়

সাধারণত পাহাড়ের পাদদেশ অঞ্চলে আলেয়া দেখা যায়। পাহাড় বা বনাঞ্চলের পত্রঝড়া গাছের পাতা বসন্তকালে মাটিতে পড়ে। গ্রীষ্মে তা শুকিয়ে পচনের জন্য প্রস্তুত হয়। বর্ষার জলে এই পাতা পচে পাহাড়ি ঢলে হাওর, বিলের তলায় গিয়ে জমে। পাতা পচা পলি বিলের কেন্দ্রবিন্দুতে এক ধরনের বালুহীন পলিস্তর তৈরি করে। বর্ষাকালে রাতের বেলায় বিলের জলে যে **ভূতের আগুন** বা **আলেয়ার আলো** দেখা যায় তা আসলে, এই পাতা পচা পলিমাটি থেকে উৎপন্ন মিথেন গ্যাস বাতাসের সংঘর্ষে জ্বলে ওঠার কারণে তৈরি হয়। ধারণা করা হয়, বিলের তলার এই পলিস্তর গভীর পলিস্তর বিশিষ্ট দাম তৈরি হতে হাজার হাজার বছর লাগে। যেসব স্থানে দাম গড়ে উঠে তার নিচে পাহাড়ি উঁচু ভূমির ঝরণা ধারার একটি মুখ্যম প্রবাহ স্থানে এসব দামের উৎপত্তি। এই ঝরণা জলের প্রবাহই দামে কাদাকে জলমগ্ন রাখে।

জীবনানন্দ দাশ তার প্রথম কাব্য সংকলন *ঝরা পালক-*এ 'আলেয়া' নামক একটি কবিতায় লেখেন:

> "প্রান্তরের পারে তব তিমিরের খেয়া
>  নীরবে যেতেছে দুলে নিদালি আলেয়া!"
>
>

আলেয়াতে থাকা ফসফরাস ডাইহাইড্রাইড (P2H4) গ্যাসটি বায়ুর সংস্পর্শে এলে জ্বলে ওঠে। ফলে অন্যান্য গ্যাসগুলি (অর্থাৎ মিথেন এবং ফসফিন) একই সাথে নীল শিখাসহ জ্বলতে থাকে। বায়ুপ্রবাহের ফলে জ্বলন্ত গ্যাসটি গতিশীল হয়। এটিই হল আলেয়া।

আলেয়া কোনো ভৌতিক ব্যাপার নয়। তবুও গ্রাম বাংলার অধিকাংশ মানুষ বিশ্বাস করে এটি অশরীরীদের কাজ।

## আলোর কথিত স্থান

### আমেরিকা

কানাডা
বায় ডে সালুর (Bais de Chaleurs) জ্বলন্ত জাহাজ, নিউ ব্রাউন্সউইক

সেন্ট লুই লাইট, সাস্কটচেওয়ান

মার্কিন যুক্তরাষ্ট্র
মিসৌরির সেনাথ আলো

ব্রাগ রোডের ভুতুড়ে আলো (লাইট অফ সারাটোগা), টেক্সাস

ব্রাউন পাহাড়ের আলো, নর্থ ক্যারোলিনা

গুরডন লাইট, আরকানসাস

হরনেট ঘোস্ট লাইট, মিসৌরি-ওকলাহোমা স্টেট লাইন

ম্যাকো আলো, নর্থ ক্যারোলিনা

মারফা আলো, টেক্সাস

দা পৌল্ডিং লাইট, আপার মিশিগান

আর্জেন্টিনা এবং উরুগুয়ে
লুস মালা

### এশিয়া

ভারত
চির বাতি, কচ্ছ জেলা, গুজরাত

জাপান
ওনিবি, জাপান

থাইল্যান্ড
নাগা আগুনপিন্ড, মেকং, থাইল্যান্ড

বাংলাদেশ
সুন্দরবন, সাতক্ষীরা, চট্টগ্রাম, পাহাড়ি অঞ্চল ও বন অঞ্চল

## তথ্যসূত্র
# কারাভাজ্জো
সংক্ষিপ্ত ইউআরএল

| কারাভাজ্জো |
| --- |
| ওটাভিও লিওনির আঁকা কারাভাজ্জোর চক পোট্রেট, ১৬২১ |
| জন্ম | মাইকেলেঞ্জেলো মেরিসাই, অ্যামেরিগাই (১৫৭১-০৯-২৯)২৯ সেপ্টেম্বর ১৫৭১ মিলান |
| মৃত্যু | ১৮ জুলাই ১৬১০(1610-07-18) (বয়স ৩৮) পোর্টো এরকোলে |
| পরিচিতির কারণ | চিত্র অঙ্কন, পোট্রেট |

**মাইকেলেঞ্জেলো মেরিসাই** ১৫৭১ সালের ২৯ সেপ্টেম্বর জন্মগ্রহণ করেন। **কারাভাজ্জো** নামে তিনি জগত বিখ্যাত হয়েছিলেন। ১৬১০ সালের ১৮ জুলাই এই মহান ইতালীয় চিত্রশিল্পী মৃত্যু বরণ করেন। কারাভাজ্জো মিলানের বিখ্যাত চিত্রশিল্পী **সিমন পিটারযানোর** কাছে ছবি আঁকা শিখেন। ২০ বছর বয়সে তিনি রোমে চলে যান। এসময় রোমে চিত্রশিল্পীদের ব্যাপক কদর ছিলো। প্রধানত রোমে এই সময় অনেক নতুন নতুন চার্চ তৈরি হয়। আর চার্চ গুলোকে ধর্মীয় কাহিনীর ছবি দিয়ে সাজিয়ে তোলার জন্য গুনী চিত্রশিল্পীদের অগ্রাধিকার ছিলো। এদিকে কারাভাজ্জিও ধর্মীয় কাহিনী গুলোকে নিখুঁত ভাবে ফুটিয়ে তুলতে পারতেন তার আঁকা ছবি গুলোতে। ছবি তে আলো আঁধারের সন্নিবেশ ঘটানো আর ছবি গুলোকে জীবন্ত করে তোলার অসাধারন দক্ষতা ছিলো তার। যে কারণে, তিনি সহজেই সকলের দৃষ্টি আকর্ষনে সক্ষম হন।

## শৈশব কাল (১৫৭১–১৫৯২)

*বয় উইথ এ বাস্কেট অফ ফ্রুট*, 1593–1594. Oil on canvas, ৬৭ সেমি × ৫৩ সেমি (২৬ ইঞ্চি × ২১ ইঞ্চি) রোম.
কারাভাজ্জো মিলান শহরে জন্মগ্রহণ করেন। বাবা **ফার্মো** আর্কিটেক ডেকোরেটোর হিসেবে কাজ করতেন। কারাভাজ্জিও'র মা **লুসিয়া** ধনী ঘরের মেয়ে ছিলেন। ১৫৭৬ এ মিলানে ভয়াবহ প্লেগ রোগের মহামারি দেখা যায় । একারণে তার পরিবার মিলান ছেড়ে চলে যায়। ১৫৭৭ এ বাবা এবং এর ৭ বছর পর ১৫৮৪ তে তার মা মারা যান।

## বিখ্যাত কিছু চিত্রকর্ম

*দ্যা মিউজিশিয়ান*, ১৫৯৫–১৫৯৬
*বাস্কেট অফ ফ্রুট,* c. ১৫৯৫–১৫৯৬
*যুডিথ বিহেডিং হলোফার্নিস* ১৫৯৮–১৫৯৯
*দ্যা কলিং অফ সেন্ট ম্যাথিউ* (১৫৯৯–১৬০০)
*দ্যা ক্রুসিফিকেশন অফ সেন্ট পিটার*, ১৬০১
*অ্যামর ভিঞ্চিট অমনিয়া*. ১৬০১–১৬০২
*সেন্ট জেরোম*, ১৬০৫-১৬০৬
*দ্যা সেভেন অয়ার্ক অফ মার্সি*, ১৬০৬–১৬০৭
*দ্যা টকিং অফ খ্রিস্ট*, ১৬০২.
## মৃত্যু

১৬১০ সালের ১৮ জুলাই কারাভাজ্জো মৃত্যু বরণ করেন।

## তথ্যসূত্র

Primary sources
The main primary sources for Caravaggio's life are:

* Giulio Mancini's comments on Caravaggio in *Considerazioni sulla pittura*, c.1617–1621
* Giovanni Baglione's *Le vite de' pittori*, 1642
* Giovanni Pietro Bellori's *Le Vite de' pittori, scultori et architetti moderni*, 1672

All have been reprinted in Howard Hibbard's "Caravaggio" and in the appendices to Catherine Puglisi's "Caravaggio".

## বহিঃসংযোগ

* Caravaggio Biography, Style and Technique
* Caravaggio, The Prince of the Night

**Articles and essays FBI Art Theft Notice for Caravaggio's Nativity  ওয়েব্যাক মেশিনে আর্কাইভকৃত ১৬ মার্চ ২০১০ তারিখে
* The Passion of Caravaggio
* Deconstructing Caravaggio and Velázquez
* Interview with Peter Robb, author of *M*
* Compare Rembrandt with Caravaggio.
* caravaggio-foundation.org  ওয়েব্যাক মেশিনে আর্কাইভকৃত ২৯ জুন ২০২৪ তারিখে 175 works by Caravaggio
* Caravaggio, Michelangelo Merisi da Caravaggio WebMuseum, Paris webpage
* Caravaggio's EyeGate Gallery
# অপসারী বিবর্তন
সংক্ষিপ্ত ইউআরএল

ডারউইনের ফিঞ্চ পাখিগুলো অপসারী বিবর্তনের একটি সুস্পষ্ট ও পরিচিত উদাহরণ, যেখানে একটি পূর্বপুরুষ প্রজাতি থেকে উদ্ভূত বহু বংশধর প্রজাতি কিছুটা মিল থাকা এবং কিছুটা ভিন্ন বৈশিষ্ট্যসহ বিকশিত হয়েছে।
**অপসারী বিবর্তন** (*Divergent evolution*) এমন একটি বিবর্তনীয় প্রক্রিয়া যেখানে একটি সাধারণ পূর্বপুরুষ থেকে উৎপত্তি হওয়া জনগোষ্ঠীগুলো সময়ের সাথে সাথে বিভিন্ন পরিবেশে বা অবস্থানে অভিযোজিত হয়ে একে অপরের থেকে আলাদা বৈশিষ্ট্য অর্জন করে। এর ফলে তারা নতুন নতুন প্রজাতিতে পরিণত হতে পারে।

## সাধারণ ব্যাখ্যা

অপসারী বিবর্তনের মূল ধারণা হলো, একটি জীব যখন দুটি বা ততোধিক আলাদা পরিবেশে বিচ্ছিন্নভাবে বসবাস শুরু করে, তখন পরিবেশ অনুযায়ী তাদের দেহে নতুন বৈশিষ্ট্য তৈরি হয়। এই পরিবর্তনের ফলে ধীরে ধীরে তারা ভিন্ন ভিন্ন প্রজাতিতে রূপান্তরিত হয়। এক সময় তাদের দেহের গঠনগত বা আচরণগত পরিবর্তন এতটাই আলাদা হয়ে যায় যে তারা আর একে অপরের মতো থাকে না।

## বৈশিষ্ট্য

* একটি সাধারণ পূর্বপুরুষ থেকে উদ্ভব।
* সময়ের সাথে অভিযোজন ও জিনগত পরিবর্তন।
* আলাদা পরিবেশে আলাদা বৈশিষ্ট্য গঠন।
* নতুন প্রজাতির সৃষ্টি।

## উদাহরণ

* ডারউইনের ফিঞ্চ: গ্যালাপাগোস দ্বীপপুঞ্জের বিভিন্ন দ্বীপে বসবাসকারী এই ফিঞ্চ পাখিগুলোর একটি সাধারণ পূর্বপুরুষ ছিল। খাদ্য ও পরিবেশের ভিন্নতার কারণে তাদের ঠোঁটের গঠন ভিন্ন হয়েছে।
* স্তন্যপায়ী প্রাণীর সামনের অঙ্গ: যেমন মানুষের হাত, তিমির পাখনা, বাদুড়ের ডানা—সবগুলো একই হাড়ের গঠন থেকে এসেছে, কিন্তু আলাদা কাজে ব্যবহৃত হয়।
* পাখি ও স্তন্যপায়ীর ফুসফুস: যদিও এরা একই শ্রেণির পূর্বপুরুষ থেকে এসেছে, তবে সময়ের সাথে সাথে তাদের শ্বাসপ্রশ্বাসের গঠন ও প্রক্রিয়া ভিন্ন হয়েছে।

## অপসারী ও অভিসারী বিবর্তনের পার্থক্য

* অপসারী বিবর্তনে একটি পূর্বপুরুষ থেকে একাধিক ভিন্ন প্রজাতি তৈরি হয়।
* অভিসারী বিবর্তনে আলাদা পূর্বপুরুষ থেকে উৎপন্ন প্রাণীরা একরকম পরিবেশে অভিযোজিত হয়ে একই ধরনের বৈশিষ্ট্য অর্জন করে।

## বৈজ্ঞানিক গুরুত্ব

অপসারী বিবর্তনের মাধ্যমে বোঝা যায় কিভাবে একটি সাধারণ পূর্বপুরুষ থেকে বিভিন্ন বৈশিষ্ট্যের প্রজাতি গঠিত হয়। এটি জীববৈচিত্র্যের মূল উৎস হিসেবে বিবেচিত হয় এবং প্রাকৃতিক নির্বাচন, অভিযোজন ও বিবর্তনের অন্যান্য প্রক্রিয়ার সাথে যুক্ত।

## সম্পর্কিত পৃষ্ঠা

* অভিসারী বিবর্তন
* জীববৈচিত্র্য
* প্রাকৃতিক নির্বাচন

## তথ্যসূত্র
# যৌন দ্বিরূপতা
সংক্ষিপ্ত ইউআরএল

*Orgyia antiqua*, পুরুষ ও স্ত্রী নমুনা
**যৌন দ্বিরূপতা** (ইংরেজি: Sexual dimorphism) বলতে কোন নির্দিষ্ট প্রজাতির জীবের স্ত্রী ও পুরুষ সদস্যের মধ্যে বাহ্যিক শারীরিক বা চারিত্রিক বৈশিষ্ট্যের এমন তারতম্য দেখা যায় যাতে করে স্ত্রী-পুরুষে খুব সহজে পার্থক্য করা যায়। সাধারণত প্রধান পার্থক্যটি হল যৌনাঙ্গের বিভিন্নতা। এছাড়া বর্ণ, আকার-আকৃতি, গঠন অথবা কোন বিশেষ জিনগত বৈশিষ্ট্যের মাধ্যমে এদের আলাদা করা যায়। প্রধানত দুটো কারণে যৌন দ্বিরূপতা দেখা যায়। প্রথমত, বিপরীত লিঙ্গের জীবকে আকৃষ্ট করার লক্ষে যৌন বিবর্তনের মাধ্যমে দ্বিরূপতা সৃষ্টি (যেমন পুরুষ ময়ূরের ঝলমলে পালক) এবং দ্বিতীয়ত, প্রতিরক্ষার উদ্দেশ্যে দ্বিরূপতা সৃষ্টি (যেমন পুরুষ বেবুনের বড় দেহ ও শ্বদন্ত)। প্রধানত পাখিদের মধ্যে যৌন দ্বিরূপতা বেশি পরিলক্ষিত হয়। পুরুষ পাখিদের ঝলমলে ও উজ্জ্বল পালক থাকে, এতে প্রজনন ও সীমানা বজায় রাখতে সুবিধা হয়। স্ত্রী পাখিদের পালক সাধারণত খুব সাদামাটা হয়, যাতে প্রাকৃতিক পরিবেশের সাথে তা একদম মিশে যায়। ফলে বাসায় বসে থাকা স্ত্রী পাখিরা শত্রুর হাত থেকে বেঁচে যায়। একই কারণে স্তন্যপায়ী ও অমেরুদণ্ডী প্রাণীদের মধ্যে যৌন দ্বিরূপতা দেখা যায়। এছাড়া আচরণের দিক থেকেও বিভিন্নতা দেখা যায়। যেমন: কাঁটাওয়ালা তক্ষকের পুরুষ সদস্যদের খাদ্যাভ্যাস স্ত্রী সদস্যদের তুলনায় ভিন্ন।

## তথ্যসূত্র

## আরও পড়ুন

* Bonduriansky, Russell (২০০৭)। "The evolution of condition-dependent sexual dimorphism"। *The American Naturalist*। **১৬৯** (1): ৯–১৯। ডিওআই:10.1086/510214। পিএমআইডি 17206580।
* Figuerola, Jordi (১৯৯৯)। "A comparative study on the evolution of reversed size dimorphism in monogamous waders"। *Biological Journal of the Linnean Society*। **৬৭** (1): ১–১৮। ডিওআই:10.1111/j.1095-8312.1999.tb01926.x।

## বহিঃসংযোগ
# রত্নপাথর

হীরক, নীলকান্তমণি, চুনিপাথর, পান্না ও নীলা স্ফটিক ক্লাস্টার।
**রত্নপাথর** (**জহর**,  **মণি**, **রত্ন**, **বহুমূল্য পাথর** বা **আধা মূল্যবান পাথর** নামেও পরিচিত) একটি খনিজ ক্রিস্টাল কেটে পালিশ করে অলংকার তৈরীতে ব্যবহৃত হয়। যাই হোক কিছু পাথর যেমন নীলকান্তমণি বা জৈব উপকরণ যা খনিজ নয় যেমন আম্বর, জেট ও মুক্তা ইত্যাদিকে রত্নপাথর হিসেবে প্রায়শই উল্লেখ করা হয়। অধিকাংশ রত্নপাথর কঠিন প্রকৃতির কিন্তু কিছু নরম খনিজ অলংকারে ব্যবহার করা হয়। কারণ তাদের দীপ্তি বা শারীরিক বৈশিষ্ট্য নান্দনিক মূল্য ফুটিয়ে তোলে। অসাধারণত্ব আরেকটি বৈশিষ্ট্য যা রত্নপাথরের মূল্য নির্ধারণ করে। অলংকার ছাড়াও প্রাচীনকাল থেকে নকশায় এবং ভাস্কর্যে রত্ন পাথর ব্যবহৃত হয়ে আসছে। যেমন পেয়ালায় গায়ে রত্ন পাথরের নকশা। রত্নপাথর নির্মাতাকে বলা হয় জহুরী, ল্যাপিডারি বা জেমকাটার। হীরক নিয়ে কাজ করা ব্যক্তিকে বলা হয় ডায়ম্যান্টায়ার।

এই ঐতিহ্যে কার্ল ফ্যাবার্জের ভাস্কর্য উল্লেখযোগ্য কাজ।

## বৈশিষ্ট্য এবং সাইট

প্রাচ্যের প্রথাগত শ্রেণিভেদ যা প্রাচীন গ্রিসে ফিরিয়ে নিয়ে যায়, যেখানে মূল্যবান এবং অর্ধ মূল্যবান এর মধ্যে আলাদা করা হয়। অন্যান্য সংস্কৃতিতে এরকম শ্রেণীকরণ লক্ষ্য করা যায়। আধুনিককালে ব্যবহৃত মূল্যবান পাথরের মধ্যে আছে হীরা, চুনিপাথর, নীলকান্তমণি ও পান্না এবং অন্যান্য সকল অর্ধ মূল্যবান রত্নপাথর। এই পার্থক্য প্রাচীনকালে অসাধারণ পাথর সমূহের মানের পাশাপাশি তাদের দুষ্প্রাপ্যতা ফুটিয়ে তোলে। সব স্বচ্ছ সূক্ষ্ম রঙের পাথরগুলো তাদের বিশুদ্ধতম অবস্থানে থাকে। শুধুমাত্র ব্যতিক্রম বর্ণহীন হীরক। এরা খুবই কঠিন। কাঠিন্য মাত্রায় এদের কাঠিন্য ৮ থেকে ১০। অন্যান্য পাথরকে তাদের রঙ, স্বচ্ছতা এবং কঠোরতা দিয়ে পৃথকীকরণ করা হয়। ঐতিহ্যবাহী পার্থক্য আধুনিক মূল্যের উপর প্রতিফলিত হয় না। উদাহরণস্বরূপ গারনেট তুলনামূলকভাবে, সবুজ গারনেটকে বলা হয় স্যাভোরাইট যা মধ্য মানের পান্নার তুলনায় অনেক মূল্যবান। অর্ধ মূল্যবান রত্নপাথরের জন্য শিল্প, ইতিহাস ও প্রত্নতত্ত্ব ইত্যাদি ক্ষেত্রে অবৈজ্ঞানিক টার্ম হার্ডস্টোন ব্যবহৃত হয়। বাণিজ্যিক প্রেক্ষাপটে মূল্যবান এবং আধা মূল্যবান শব্দাবলি ব্যবহার ভুল বার্তা দেয় যে কিছু পাথর অন্যান্য পাথরের তুলনায় খুবই মূল্যবান।

## টীকা

## বহিঃসংযোগ

* রত্নপাথরের আদ্যপান্ত
* অনলাইন লাইব্রেরি  ওয়েব্যাক মেশিনে আর্কাইভকৃত ২৯ এপ্রিল ২০১৭ তারিখে
# সেলেনে
সংক্ষিপ্ত ইউআরএল

চন্দ্রদেবী এর মুর্তি
গ্রিক পুরাণে, **সেলেনে** (প্রাচীন গ্রিক ভাষায়: Σελήνη *সেল্যান্যা*) ছিলেন আদি চন্দ্রদেবী। তিনি ছিল টাইটান হাইপেরিয়ন ও থেইয়ার সন্তান। বেশিরভাগ চন্দ্রদেবীর ন্যায় গ্রিক পুরাণে তার বেশ কিছুটা প্রভাব লক্ষ্য করা যায়। তিনি ছিলেন আদি সূর্যদেবতা হেলিয়সের বোন। সন্ধ্যাবেলা যখন তার ভাই হেলিয়সের সূর্যরথের যাত্রা শেষ হত, তখনই সেলেনের চন্দ্ররথের যাত্রা শুরু হত।

## প্রেমিকগণ

রোড্সের অ্যাপোলোনিয়াস এর বিবরণ থেকে জানা যায়, সেলেনে এলিস এর প্রথম রাজা আইথলিউসের পুত্র এন্দিমিওন নামে এক মরণশীল মানুষকে প্রচণ্ড ভালবাসত। সেলিনির অনুরোধে দেবরাজ জিউস তখন এন্দিমিওনকে এক চির-আনন্দ ও প্রশান্তিময় নিদ্রা অথবা সাধারণ মানুষের জীবন এই দুইটি থেকে যেকোন একটি বেছে নিতে বলে। এন্দিমিওন নাকি চির-আনন্দ ও প্রশান্তিময় নিদ্রাই বেছে নিয়েছিল। শুধু তার ঘুমন্ত অসার দেহটি দেবী সেলেনের দ্বারা মাঝে মাঝে পরিচুম্বিত হত।
# খ্রিস্টীয় বিশ্ব

খ্রিস্টধর্ম - দেশ অনুযায়ী শতকরা জনসংখ্যা (২০১৪)
**খ্রিস্টীয় বিশ্ব** (ইংরেজি: Christendom; গ্রিক: Χριστιανικός κόσμος; হিব্রু ভাষায়: העולם הנוצרי‎) বা **খ্রিস্টীয় জগৎ** বলতে ঐতিহাসিকভাবে বোঝায় খ্রিস্টান রাষ্ট্রসমূহ, খ্রিস্টান-সংখ্যাগরিষ্ঠ দেশ এবং যে দেশগুলিতে খ্রিস্টধর্ম প্রাধান্য পায় বা বিরাজ করে।

প্রারম্ভিক রোমান সাম্রাজ্যের সময় ঐতিহাসিক পূর্ব-ভূমধ্যসাগরীয় অঞ্চল (লিভান্ট) থেকে ইউরোপ এবং উত্তর আফ্রিকাতে খ্রিস্টধর্ম ছড়িয়ে পড়ার পর থেকেই খ্রিস্টীয় বিশ্ব পূর্ব-বিদ্যমান গ্রীক পূর্ব এবং লাতিন পশ্চিমে বিভক্ত। ফলস্বরূপ, খ্রিস্টধর্মের বিভিন্ন সংস্করণ তাদের নিজস্ব বিশ্বাস এবং অনুশীলন নিয়ে উত্থিত হয়েছিল, রোম (পশ্চিমা খ্রিস্টধর্ম, যার সম্প্রদায়কে পশ্চিমা বা লাতিন খ্রিস্টীয় বিশ্ব বলা হত) এবং কনস্টান্টিনোপল (পূর্ব খ্রিস্টধর্ম, যার সম্প্রদায়কে পূর্ব খ্রিস্টীয় বিশ্ব বলা হত) ১১শ থেকে ১৩শ শতাব্দীর মাঝে লাতিন খ্রিস্টীয় বিশ্ব পশ্চিমা খ্রিস্টধর্মের কেন্দ্রীয় ভূমিকায় আরোহণ করে। খ্রিস্টীয় বিশ্বের ইতিহাস প্রায় ১৭০০ বছরব্যাপী সুদীর্ঘ এবং এতে বিভিন্ন সামাজিক-রাজনৈতিক বিকাশের পাশাপাশি শিল্পকলা, স্থাপত্য, সাহিত্য, বিজ্ঞান, দর্শন এবং প্রযুক্তিগত অগ্রগতি রয়েছে।

এই পরিভাষাটি দ্বারা সাধারণত মধ্যযুগ এবং আদি আধুনিক কালকে বোঝায় যেখানে খ্রিস্টীয় বিশ্ব এমন একটি ভূ-রাজনৈতিক শক্তির প্রতিনিধিত্ব করেছিল যা পৌত্তলিক এবং বিশেষত মুসলিম বিশ্বের সাথে দ্বান্দ্বিকভাবে অবস্থান করছিল।

## তথ্যসূত্র
# স্মৃতিবর্ধনবিদ্যা

**স্মৃতিবর্ধনবিদ্যা** বা Mnemonic (উচ্চারণ: [nəˈmɒnɪk]) এক ধরনের স্মৃতি সহায়িকা যা পুরোপুরিই শিক্ষা সংশ্লিষ্ট কাজে ব্যবহৃত হয়। মানুষের মন অর্থহীন শত শত ধারাবাহিক উপাত্তও মনে রাখতে পারেনা, কিন্তু যদি উপাত্তের মধ্যে স্থান-কাল, ব্যক্তি বা অন্য বিশেষ কোন উপাদান সংশ্লিষ্ট অর্থ নিহিত থাকে তবে তা সহজেই তার মনে গেঁথে যায়। এই মূলনীতির উপর ভিত্তি করেই স্মৃতিবর্ধনবিদ্যা কাজ শুরু করে থাকে। এই বিদ্যা কেবলমাত্র পৌনঃপুনিকতা নির্ভর নয় বরং আত্মস্থ উপাত্তের তালিকা এবং সহজে মনে রাখার মূলগত পদ্ধতির মধ্যে সমন্বয় সাধনের উপর এর সফলতা অনেকাংশেই নির্ভর করে। অর্থাৎ মানব মনে একটি অর্থবহ ধারাবাহিকতার আবহ সৃষ্টি করাই এই বিদ্যার প্রাথমিক কাজ। এই ধারাবাহিকতার সাথে সম্মিলন ঘটতে হয় মানুষটির শব্দার্থবিদ্যার প্রসারের। এভাবে প্রয়োজনীয় সবকিছুর সামঞ্জস্যপূর্ণ সমন্বয়ের মাধ্যমেই এটি একটি সক্রিয় স্মৃতি সহায়িকা হিসেবে আত্মপ্রকাশ করতে পারে।

নাকেল স্মৃতিবর্ধন পদ্ধতি হাত মুষ্টি করে আঙুলের গোড়া ও দুটি আঙুলের মধ্যবর্তী নিচু স্হানে বছরের মাসের দিনের বিন্যাস করে মনে রাখা যায়।
*Mnemonic* শব্দটি প্রাচীন গ্রীক শব্দ μνημονικός থেকে উৎপত্তি লাভ করেছে যার অর্থ "স্মৃতি সংক্রান্ত"। এর সাথে নিমোসাইন (Mnemosyne) শব্দটি সংশ্লিষ্ট যার অর্থ "স্মৃতিচিহ্ন"। গ্রিক পুরাণে নিমোসাইন হল মূসার মা'র নাম। এই দুইটি শব্দই আবার "নেমা" (Mnema) শব্দটিকে নির্দেশ করে। এর অর্থও স্মৃতি। স্মৃতিবর্ধনবিদ্যা চর্চার প্রথম যে দলিলটি পাওয়া যায় তা হলো সিসারো রচিত দ্য ওরেটর গ্রন্থে উল্লেখিত স্থানের পদ্ধতি।

## তথ্যসূত্র

## বহিঃসংযোগ

* AOPA Online - Mnemonics
* Medical Mnemonics.com: World's Database of Medical Mnemonics
* Mnemonics Collection for Students  ওয়েব্যাক মেশিনে আর্কাইভকৃত ২৭ নভেম্বর ২০০৬ তারিখে
* Mnemonic-device.com
# পৌষ (হিন্দু মাস)
সংক্ষিপ্ত ইউআরএল

| পৌষ |
| --- |
| ব্রুকলিন মিউজিয়াম - পৌষ মাস, বারমাস সিরিজের পৃষ্ঠা |
| স্থানীয় নাম | পৌষ (বাংলা) |
| বর্ষপঞ্জি | হিন্দু পঞ্জিকা |
| মাসের ক্রম | ১০ |
| ঋতু | শীতকাল |
| গ্রেগরীয় সমতুল্য | ডিসেম্বর-জানুয়ারি |
| গুরুত্বপূর্ণ দিবস | * থেপ্পোৎসবম
* লোহরি
 |
| ← অগ্রহায়ণ মাসমাঘ মাস → |

**পৌষ** (সংস্কৃত: पौष Pauṣa; হিন্দি: पूस Pus; তামিল: தை Tai) বা **পুষ্য** হল হিন্দু পঞ্জিকার দশম মাস, গ্রেগরীয় বর্ষপঞ্জির ডিসেম্বর-জানুয়ারির সাথে মিল রয়েছে। ভারতীয় জাতীয় বর্ষপঞ্জিতে, পৌষও বছরের দশম মাস, ২১ ডিসেম্বর শুরু হয় এবং ১৯ জানুয়ারি শেষ হয়।

হিন্দু চান্দ্রসৌর বর্ষপঞ্জিতে, পৌষ শুরু হয় বছরের একই সময়ে পূর্ণিমা বা অমাবস্যা দিয়ে। যেহেতু ঐতিহ্যগত হিন্দু পঞ্জিকা চন্দ্রকলা অনুসরণ করে, তাই হিন্দু সৌর পঞ্জিকা মাসগুলির বিপরীতে পৌষের শুরু এবং শেষের তারিখগুলি বছরে পরিবর্তিত হয়। পৌষ শীতকালীন (হেমন্ত ও শিশির ঋতু) মাস। পৌষের চান্দ্র মাস সৌর মাসের ধনু মাসের সাথে সমাপতিত করে।

## উৎসব

পৌষ বহুলা অমাবস্যার দিনটি সিংহাচলমের শ্রী বরাহ লক্ষ্মী নরসিংহ স্বামীবরী মন্দিরে থেপ্পোৎসবম (ভাসা উৎসব) হিসেবে পালিত হয়। উৎসব মূর্তিগুলিকে পালকিতে করে বরাহ পুষ্করিণীতে নিয়ে যাওয়া হয়।

## তথ্যসূত্র